laion/Wikipedia-Exotic huggingface dataset:
ג'יין (זמרת)

ז'אן לואיז גאליס (בצרפתית: Jeanne Louise Galice), הידועה בשם הבמה ג'יין (Jain) היא זמרת וכותבת שירים צרפתייה. אלבומה הראשון, Zanaka (אנ'), יצא בנובמבר 2015, ולאחר 3 חודשים קיבל מעמד זהב. ג'יין נולדה ב-7 בפברואר 1992 בטולוז, צרפת. עקב דרישות עבודותיו של אביה, היא בילתה בצעירותה בקונגו, שם, לדבריה, פיתחה טעם במוזיקת ריקודים. היא חייתה גם בדובאי ואבו דאבי לפני שעברה לפריז, שם החלה בלימודי אומנות מקדימים. טיולים אלו השפיעו על סגנונה המוזיקלי. היא גם למדה תיפוף בפו, דרבוקות במזרח התיכון ותכנות מוזיקלי בקונגו. היא החלה להקליט מוזיקה בפונט נואר (אנ') בקונגו. שם היא פגשה במיסטר פלאש, מפיק מוזיקלי שהציג בפניה תכנות מוזיקלי, והמשיכה להקליט רצועות באתר MySpace. המפיק דרדי (Dready) הכיר אותה דרך האתר ונשאר מנהלה האישי עד היום. גם המפיק יודליס (אנ') גילה את הרצועות הללו והזמין את ג'יין לפגוש אותו בפריז, שם החלו לעבוד יחדיו והוא עזר לה להזניק את הקריירה המוזיקלית שלה. היא הופיעה לצידו במסע הופעות שלו ואף ביצעו קאבר לשירו של בוב מארלי. יולדיס נעשה למפיקהּ והם עבדו על מיני אלבום ראשון בשם Hope. בשנת 2015 יצא הסינגל הראשון, Come. אלבומה הראשון, Zanaka, יצא בסוף שנה זו. פירוש שמו של האלבום הוא "ילד" בשפה המלגשית ומהווה מחווה לאמהּ, שמוצאה הוא צרפתי-מלגשי. האלבום זכה למעמד זהב בפברואר 2016, לאחר שמכר יותר מ-50 אלף עותקים בצרפת. הסינגל Makeba יצא בסוף 2016, ומהווה מחווה לזמרת מרים מקבה, ואף הגיע למקומות גבוהים. בקליפים שונים של הזמרת ניתן למצוא אלמנטים עיצוביים וציוריים בהשראת ציירים ואמנים שונים: תעתועים ואשליות - מאוריץ קורנליס אשר: שימוש בעדשה. מחווה לציור יחסות. ידיים על שולחן כמו הציור ידיים רושמות. גרפיטים - קית' הרינג. סוריאליזם - מגריט: הציור "קארט בלאנש (החתימה הריקה)" בו רואים אישה רוכבת ביער על סוס. שימוש באלמנטים אוריינטליים: רקדניות כמו האלה ההודית דורגה רבת הזרועות. כמה סיומות של קליפים, מהווים פתיחה של הקליפ הבא: הראשון Come לאחריו Makeba ולאחריו Dynabeat. משחקי ממדים ופרספקטיבה. ניגודי שחור לבן. מדיה וקבצים בנושא ג'יין בוויקישיתוף אתר האינטרנט הרשמי של ג'יין ג'יין, ברשת החברתית פייסבוק ג'יין, ברשת החברתית אקס (טוויטר) ג'יין, ברשת החברתית אינסטגרם ג'יין, ברשת החברתית טיקטוק ג'יין, סרטונים בערוץ היוטיוב ג'יין, במסד הנתונים הקולנועיים IMDb (באנגלית) ג'יין, באתר אפל מיוזיק (באנגלית) ג'יין, באתר ספוטיפיי ג'יין, באתר סאונדקלאוד (באנגלית) ג'יין, באתר Last.fm (באנגלית) ג'יין, באתר AllMusic (באנגלית) ג'יין, באתר MusicBrainz (באנגלית) ג'יין, באתר דיזר ג'יין, באתר Yandex.Music (ברוסית) ג'יין, באתר Discogs (באנגלית) ג'יין, באתר Songkick (באנגלית) ג'יין, באתר Genius ג'יין, באתר בילבורד (באנגלית) ג'יין, באתר טיידל (באנגלית)
לא פשוט להיות פשוט

לא פשוט להיות פשוט הוא אלבומו ה-20 של הזמר אייל גולן אשר יצא לאור ב-29 במרץ 2017. לראשונה בקריירה, לכבוד שני עשורים של פעילות, החליט גולן להוציא לאור אלבום כפול. האלבום כולל 20 שירים בביצוע אייל גולן, כאשר בחלקו הראשון עשרה שירים שקטים, ובחלקו השני עשרה קצביים. חלק מהשירים הם דואטים ושיתופי פעולה. האלבום זכה להצלחה וכשבוע לאחר יציאתו קיבל את מעמד הפלטינה הכפולה עבור מכירות של למעלה מ-60,000 עותקים. לפני יציאת האלבום הופצו ארבעה סינגלים. בלי להתכוון ב-27 בנובמבר 2016 יצא הסינגל הראשון. את השיר כתב אליה רוסיליו והלחינה סתיו שמש. גודה בובה ב-1 בינואר 2017 יצא הסינגל השני - שיתוף פעולה בין אייל גולן ובין די ג'יי ויוו (אבירם טוויזר). את השיר כתב אופיר כהן והלחינו ויוו ואופיר כהן. יפה לך להיות מאושרת ב-26 בפברואר 2017 יצא השלישי לקראת האלבום החדש. השיר נכתב על ידי אבי אוחיון, והלחינו אבי אוחיון ומתן דרור. מזל ב-26 במרץ 2017, שלושה ימים לפני צאת האלבום, יצא הסינגל הרביעי והאחרון בביצועם של גולן ועומר אדם. השיר נכתב והולחן על ידי דולב רם, פן חזות ויעקב למאי. הדיסק הראשון - שירים שקטים הדיסק השני - שירים קצביים משך כולל 2 הדיסקים - 77 דקות. "כמו ילד שנולד": אייל גולן משיק אלבום כפול חדש, באתר מעריב אונליין, 29 במרץ 2017 שי להב, אייל גולן החדש: מרוב שירים לא שומעים את המסר, באתר ynet, 4 באפריל 2017 בן שלו, אלבומו החדש של אייל גולן הוא שילוב מייגע בין צדקנות לרחמים עצמיים, באתר הארץ, 4 באפריל 2017 נדב מנוחין‏, ד"ר אייל ומר גולן: "לא פשוט להיות פשוט" מעולה בחלקו האחד, ונמוך בחלקו האחר, באתר וואלה, 6 באפריל 2017 רז שכניק, פלטינה כפולה לאייל גולן, באתר "ידיעות אחרונות", 11 באפריל 2017
סקוט סוויפט

סקוט הרביסון סוויפט (באנגלית: Scott Harbison Swift; נולד ב-1957) הוא אדמירל בדימוס בצי ארצות הברית. בתפקידו האחרון שירת כמפקד צי האוקיינוס השקט של ארצות הברית. קולדוול נולד בפרל הארבור שבהוואי, בן לאב ששירת כמפקד בצי ארצות הברית והוצב בבסיס פרל הארבור. הוא בעל תואר ראשון מאוניברסיטת המדינה של סן דייגו ותואר שני ממכללת המלחמה של הצי. ב-1979 התגייס לצי ארצות הברית במסגרת תוכנית הכשרת טייסי מילואים של הצי. שירת כטייס מטוסי ווט A-7 קורסייר II בטייסת התקיפה 94 ובטייסת התקיפה 97. שירת במטה כנף 11 בנושאת המטוסים "אנטרפרייז". פיקד על טייסת התקיפה 97 ועל כנף 14. בשלהי מלחמת איראן–עיראק השתתף ב"מבצע גמל שלמה" (אנ') לתקיפת כוחות חיל הים האיראני. השתתף במבצע אכיפת האזור אסור לטיסה בדרום עיראק לאחר מלחמת המפרץ, ב"מבצע חירות מתמשכת" ובמלחמת עיראק. שימש סגן מפקד כוחות הצי בפיקוד מרכז של ארצות הברית ומפקד קבוצת התקיפה 9. בשנים 2011–2013 פיקד על הצי השביעי של ארצות הברית. לאחר מכן שירת במשרד ראש המבצעים הימיים. במאי 2015 מונה למפקד צי האוקיינוס השקט של ארצות הברית שבפרל הארבור. במהלך כהונתו הואשם במדיניות של אפליה ונפתחה חקירה בעניינו על ידי המפקח הכללי של מחלקת ההגנה. ממצאי החקירה ניקו את סוויפט מהאשמות אלו ונקבע כי לא נקט במדיניות מכוונת של אפליה, אך נמצא כי התרשל בהתנהלות אדמיניסטרטיבית במילוי טופסי הערכה והומלץ לצי לנקוט בצעדים משמעתיים נגדו בעניין זה. בספטמבר 2017 הודיע על כוונתו לפרוש מהשירות הצבאי לאחר שהוחלט שלא יקודם למפקד פיקוד האוקיינוס השקט של ארצות הברית. הפרישה הגיעה לאחר שתי תאונות קטלניות בהן היו מעורבות אוניות הצי השביעי בגזרת אחריותו ונהרגו בהן 17 מלחים. הוא סיים את כהונתו במאי 2018. במהלך שירותו עוטר פעמיים במדליית השירות המצוין של הצי, פעמיים במדליית השירות העילאי של מחלקת ההגנה, באות לגיון ההצטיינות, בכוכב הארד ובמדליית האוויר עם ציון אומץ לב בקרב. לאחר שחרורו משמש כמרצה אורח במכללת המלחמה של הצי וחבר מועצת המנהלים של מכון הצי האמריקאי (USNI). מדיה וקבצים בנושא סקוט סוויפט בוויקישיתוף ביוגרפיה באתר פיקוד האוקיינוס השקט ביוגרפיה באתר הצי ביוגרפיה באתר הנצחת אנשי הצי דוח המפקח הכללי Pacific Fleet Commander to Retire in Wake of Deadly Crashes, אתר NBC, ‏25 בספטמבר 2017
יחסי פרו–שוודיה

יחסי פרו–שוודיה הם היחסים הנוכחיים וההיסטוריים בין פרו ושוודיה. בנובמבר 2016 השגרירות השוודית בלימה החלה מחדש את פעילותה, לאחר שבין 2004 ו-2016 רמת יצוגה של שוודיה הייתה על ידי קונסוליה. לפרו יש שגרירות בסטוקהולם. השגרירות השוודית המקורית בלימה נוסדה בשנת 1940. הבניין עוצב מחדש ב-1956 על ידי האדריכל ג'יי פוסינג. נושא מרכזי אחד ביחסים בין המדינות היה העניין של טקסטיל פרקס. מדובר באוסף גדול של חפצי טקסטיל עתיקים שמקורם בתרבות הפרקסית, שהייתה באזור בו ממוקמת כיום פרו המודרנית. החפצים הוברחו באופן לא חוקי על ידי הדיפלומט השוודי סוון קרל בשנת 1930, תוך הפרת החוק הפרואני של יצוא העתיקות. לאחר שנים של ניסיונות להחזיר את החפצים, שנעשו בגטבורג, ב-2013 הרשויות הפרואניות הצליחו במשא ומתן להשיג עסקה להחזרה הדרגתית של החפצים. ההחזרה החלה ב-2014, כשחלק מהחפצים הוצגו לראווה בפרו. התוכנית היא להחזיק חזרה באוסף כולו, בהיקף של 89 חלקים נפרדים, עד 2021. מדיה וקבצים בנושא יחסי פרו–שוודיה בוויקישיתוף "Sveriges ambassad i Lima har öppnat | SwedenAbroad". www.swedenabroad.com. אורכב מ-המקור ב-2016-12-20. נבדק ב-2016-12-14. "El consulado de Suecia en Lima/Perú se cierra | SwedenAbroad". www.swedenabroad.com. אורכב מ-המקור ב-2016-12-20. נבדק ב-2016-12-14. "Embajada del Perú en el Reino de Suecia". www.peruembassy.se (בספרדית). Peruvian Embassy in Stockholm. נבדק ב-29 באוגוסט 2015. {{cite web}}: (עזרה) "Lima, Peru". www.sfv.se (בשוודית). National Property Board of Sweden. נבדק ב-29 באוגוסט 2015. {{cite web}}: (עזרה) "Sweden returns ancient textiles to Peru". CBS News. 16 ביוני 2014. נבדק ב-30 באוגוסט 2015. {{cite news}}: (עזרה) "Peru displays pre-Inca shroud returned from Sweden". BBC. 17 ביוני 2014. נבדק ב-30 באוגוסט 2015. {{cite news}}: (עזרה) Valderrama, Andrea (18 ביוני 2014). "Paracastextilier överlämnas officiellt". Sveriges Radio (בשוודית). נבדק ב-30 באוגוסט 2015. {{cite news}}: (עזרה)
יהודה בכרך

רבי יהודה בכרך (ה'תקל"ה, 1775 - ליל שבת כ"ט בניסן ה'תר"ו, 24 באפריל 1846) היה רב ליטאי, רבה של סייני שבפלך סובאלק בליטא (כיום בצפון-מזרח פולין). נודע בשל הגהותיו לתלמוד הבבלי שנדפסו בשלהי ש"ס וילנא ובכל מהדורות הש"ס המבוססות על מהדורה זו בשם נימוקי הגרי"ב והגהות הגרי"ב. נולד לרב יהושע השיל בכרך מגלינדיץ הסמוכה לאמדור, צאצא למשפחת רבי טוביה בכרך. אמו הייתה בתו של רבי חנוך הניך אב"ד קלווריה וזבלובדוב, מחבר "משפחת החנוכי" ובנו של הרב היסו"ד, מראשי קהילת יהודי וילנה. למד בישיבת וולוז'ין בתקופת כהונתו של רבי יצחק מוולוז'ין בראשות הישיבה. בחר לכהן ברבנות העיירה סייני, הקטנה יחסית, בשל הזמן הרב יותר שהותירה לו עובדה זו ללימודיו. נישא לרייזיל (תקל"ו, 1776 - כ"ג באייר תרכ"ג, 1863) בת הגביר ישראל בוריונר. לפי המסורת שירתה את הגאון מווילנה כשהתארח בבית הוריה בהיותה בת שש וזכתה לברכתו. בכרך נפטר בסייני בליל שבת כ"ט בניסן ה'תר"ו, 24 באפריל 1846. לאחר פטירתו עברה אשתו להתגורר בסופוטקין בבית בתם רוחמה. הרב בכרך התפרסם בעיקר מהגהותיו לתלמוד הבבלי שנדפסו בשלהי ש"ס וילנא ובכל מהדורות הש"ס המבוססות על מהדורה זו, בשם נימוקי הגרי"ב והגהות הגרי"ב. לפי עדות שמיעה שהביא הרב רפאל נתן נטע רבינוביץ במאמרו על הדפסת התלמוד היה ברשותו עותק של התלמוד בדפוס בנבנשתי שהיה בשימושו של הגאון מווילנה ועליו הגהות בכתב ידו שונות מאלו שנדפסו על דפי התלמוד כ"הגהות הגר"א" מאז דפוס וינה (תקס"ו-תקע"ו). הגהותיו בשם דומה נדפסו על ספרי יסוד רבים מארון הספרים היהודי: ששה סדרי משנה, התלמוד הבבלי, משנה תורה לרמב"ם, שולחן ערוך (אורח חיים ויורה דעה) ותורת חטאת לרמ"א. בנו, הרב משה בכרך, נישא לשיינא בת רבי יעקב משצ'וצ'ין בפולין. בנם היה החוקר התורני ר' יעקב בכרך הידוע בשל סדרת "מאמרי יעקב הבכרכי" והגהותיו על ארבעה טורים. בנו, הרב חנוך העניך בכרך, מהעיר סובאלק. התפרסם כתלמיד חכם, חלק מחידושיו נדפסו בספרי בני דורו. נפטר בגרודנו בחודש ניסן תרכ"ג, כשבא לעיר לרגל נישואי בנו יצחק אייזיק. בתו, רוחמה, התגוררה בסופוטקין כנראה נישאה לרב חיים שלמה קולצקי (קאלעטסקי) מבריסק. ישראל טוביה איזנשטט, דעת קדושים, פטרבורג תרנ"ז-נ"ח, עמ' 38–39, באתר היברובוקס דוד טבלי אפרתי, תולדות אנשי שם, ורשה תרל"ה, עמ' 18 הערה ה-ו, באתר היברובוקס לואיס גינזבורג וגוטהרד דויטש, ‏"בכרך, יהודה בן יהושע השיל", במהדורת 1901–1906 של האנציקלופדיה היהודית (באנגלית) בכרך, יהודה בן יהושע השיל, בספרייה היהודית המקוונת (באנגלית) יהודה בכרך (1775-1846), דף שער בספרייה הלאומית במפעל הביבליוגרפיה העברית נרשם בטעות 25 באפריל לפי פרט התאריך העברי. ר"נ רבינוביץ, מאמר על הדפסת התלמוד מהדורת א"מ הברמן, ירושלים תשכ"ה, עמ' קכט.
חדשות עם שיניים

חדשות עם שיניים היא תוכנית טלוויזיה סאטירית שבועית בהנחיית דרור טייכנר וליאור פאוקר שעונה ראשונה שלה שודרה החל מספטמבר 2016 ועד דצמבר 2016 בקומדי סנטרל. התוכנית היא תוכנית סאטירה לילית למבוגרים אשר שודרה בכל יום חמישי בשעה 22:45 המבוססת על פורמט מקובל ברחבי העולם שבו המנחים קוראים מהדורת חדשות פיקטיבית על נושאים רלוונטיים וידיעות מעיתונים. בהמשך התוכנית היו כמה פינות, העוסקות במגוון נושאים קומיים. באחת הפינות הופיע באופן קבוע הקומיקאי אדם שרון ובפינה אחרת הופיע מדי פעם דניאל כהן. התוכנית בולטת בפרובוקציות הרבות שביצעו המנחים ובהם התייחסות רבה לסמים, הימורים וזנות. פן מקורי של התוכנית הוא השתתפות בני המשפחה וחיות המחמד של הכותבים בביטים קומיים וכן הצילום בביתם האמיתי של המשתתפים על גבי מסך ירוק. התוכנית סיימה את העונה הראשונה וירדה התוכנית מהמסך לאחר כשלושה חודשים. מעט לאחר מכן שודרה התוכנית בשידורים חוזרים בערוץ קומדי סנטרל. "חדשות עם שיניים", במיזם "אישים" לתיעוד היצירה הישראלית חדשות עם שיניים: פרק 6 המלא - קומדי סנטרל באתר יוטיוב
סקוטר

סקוטר (באנגלית: Scooter) הוא הרכב דאנס גרמני מסוג הארד דאנס, סגנון מוזיקלי המאופיין בקצב מהיר במיוחד. סקוטר נחשב להרכב הדאנס הגרמני המצליח ביותר בעולם מבחינת כמות מכירות סינגלים ואלבומים מחוץ לגרמניה. הם מכרו מעל ל-30 מיליון עותקים מאלבומיהם וזכו ל-80 פרסי פלטינה וזהב. שני חברי ההרכב המרכזיים הם ריק ג'ורדן והסולן האנס פטר גירדס. שניהם התחילו לפעול בשנות השמונים תחת השם "סלברייט דה נאן". בשנת 1994 חברו לתקליטן גרמני בשם פריס בולר והקימו את סקוטר. הלהיט הראשון שלהם היה הסינגל השני שהוציאו בשנת 1994, Hyper Hyper שהיה להיט גדול במועדוני ומצעדי אירופה, ובו מדקלם בקסטר שמות של התקליטנים הגדולים באירופה באותה תקופה. מאז החליף דיג'יי אקסל קון את פריס בולר ומאוחר יותר החליף אותו ג'יי פרוג. בשנת 2006 החליט פרוג לפרוש ולפתוח בקריירה עצמאית ולהרכב הצטרף "מייקל סימון" - דיג'יי גרמני שבעבר היה חבר בהרכב "אנג'ל וסימון". בשנת 2001 הוציא ההרכב את הסינגל (Ramp! (The Logical Song, הסינגל המצליח ביותר שהגיע למקום השני במצעד הסינגלים הבריטי. ההצלחה במצעד הבריטי נמשכה גם עם הסינגל הבא - Nessaja שהגיע למקום הרביעי במצעד. בחודש מאי של שנת 2008 יצא האלבום Jumping all over the world ונכנס היישר למקום הראשון במצעד האלבומים של בריטניה. הישג זה היה חסר תקדים עבור ההרכב גם מהסיבה שהצליחו להוריד מהמקום הראשון את אלבומה המדובר של מדונה Hard Candy שהיה שבוע אחד בלבד בראש מצעד האלבומים. ב-14 באוגוסט 2009 הוציא ההרכב את הסינגל J'adore Hardcore, הסינגל הראשון מתוך האלבום "Under The Radar Over The Top", שיצא ב-2 באוקטובר בגרמניה וב-23 בנובמבר בבריטניה. השיר, שהגיע למקום ה-12 במצעד הסינגלים הגרמני, מבוסס על הלהיט "Chase the Sun" של ההרכב Planet Funk. ב-2 באוקטובר יצא Ti Sento, הסינגל השני מהאלבום יחד עם הזמרת אנטונלה רוג'ירו מאיטליה, שביצעה את השיר המקורי בשנת 1986 כסולנית של להקת "מתיה בזאר". ב-3 בנובמבר יצא The Sound Above My Hair, הסינגל השלישי מהאלבום. להיטים נוספים של ההרכב הם Friends, Call me Manana, Move your Ass, How Much is the Fish, Shake That, Fire ועוד. עד שנת 2009 הוציאה הלהקה יותר מ-40 סינגלים ו-14 אלבומי אולפן. מדיה וקבצים בנושא סקוטר בוויקישיתוף אתר האינטרנט הרשמי של סקוטר סקוטר, ברשת החברתית פייסבוק סקוטר, ברשת החברתית אקס (טוויטר) סקוטר, ברשת החברתית אינסטגרם סקוטר, סרטונים בערוץ היוטיוב סקוטר, באתר אפל מיוזיק (באנגלית) סקוטר, באתר ספוטיפיי סקוטר, באתר AllMusic (באנגלית) סקוטר, באתר MusicBrainz (באנגלית) סקוטר, באתר דיזר סקוטר, באתר Discogs (באנגלית) סקוטר, באתר Songkick (באנגלית) סקוטר, באתר SecondHandSongs סקוטר, באתר בילבורד (באנגלית) Scooter ignore major labels to break records, BBC, 31 May 2012
יחסי סנט קיטס ונוויס – ספרד

יחסי סנט קיטס ונוויס–ספרד הם ההתייחסות הפוליטית ושיתופי הפעולה בין פדרציית סנט כריסטופר ונוויס לממלכת ספרד. לסנט קיטס ונוויס אין שגרירות בספרד, אולם השגרירות שלה בבריטניה מואמנת גם על הטיפול ביחסים עם ספרד. לספרד אין שגרירות בסנט קיטס ונוויס, אולם שגרירות ספרד בג'מייקה אחראית על היחסים עם סנט קיטס ונוויס. ספרד כוננה יחסים דיפלומטיים עם סנט קיטס ונוויס ב-19 במרץ 1987. סנט קיטס ונוויס השתתפה בפסגות שונות שנערכו בספרד, בין היתר בשנים 1999, 2002, 2006, 2008. יחסי הסחר שבין סנט קיטס ונוויס לספרד הם מזעריים. הייצוא מסנט קיטס ונוויס לספרד בשנת 2015 עמד על 88.5 אלף דולר וכלל בעיקר שנאים אלקטרוניים ומכונות להוספת כלור למים. הייצוא מספרד לסנט קיטס ונוויס עמד על 376 דולר וכלל בעיקר יינות, חרסים ומזגנים. ספרד מפעילה יחד עם CARICOM פרויקטים בשיתוף פעולה להעלאת איכות החיים בקריביים ומיגור המחלות, העוני, הרעב והפשע. המלצה לקראת מסע לסנט קיטס ונוויס, באתר משרד החוץ הספרדי (בספרדית) משרד החוץ של סנט קיטס ונוויס, נתונים על ספרד, ‏דצמבר 2016 משרד החוץ הספרדי, מידע על סנט קיטס ונוויס, דצמבר 2016 What does Saint Kitts and Nevis export to Spain? (2015), OEC What does Spain export to Saint Kitts and Nevis? (2015), OEC
דידי גת

דידי גת (29 בספטמבר 1950 – 21 במרץ 2021) היה שחקן, מדבב וזמר ישראלי, שיחק בתפקידים שונים בתיאטרון, בקולנוע, בסדרות טלוויזיה ובפרסומות. גת נולד למשפחה של אנשי במה. סבו היה שחקן ברוסיה, ואביו היה שחקן בתיאטרון האהל. בוגר המגמה המוזיקלית של תלמה ילין (מנגן על פסנתר ואקורדיון). ב-1978 עבר למעגן מיכאל, וב-1991 סיים בית הספר לאמנויות הבמה בבית צבי. לאחר סיום לימודיו בבית צבי ייסד את "תיאטרון האסם" ועמד בראשו בשנים 1991 עד 2001. בתיאטרון האסם הפיק ושיחק בהצגות: "המסע הקסום של דן ודנה" (מסע לעולם האגדות והתיאטרון), "תעלולי מר קרפד" (על זהירות בדרכים) – בתפקיד מר קרפד, "החתול במגפיים" – בתפקיד המלך. במופע "פקס קברט" (סאטירה פוליטית בבימוי סיני פתר), במופע "ג'ימי המתעלף" – (סאטירה חברתית בבימוי מנחם זילברמן), במופע הליצני "צחקנים", וכן ב"משרתיו של פנטלונה" (בסגנון הקומדיה דל-ארטה). ב-2002 הופיע בתיאטרון חיפה, ושם שיחק ב"האגם המוזהב", "יעקב השקרן", "מנוחת הליצנים" והמחזמר "רובין הוד". שיחק בתיאטרון קומיקיון ב"אבא עושה בושות" על פי מאיר שלו. במשגב עורי הפקות שיחק ב"זהבה ושלושת הדובים", "פינוקיו" (סבא ג'פטו), "קופיקו", בבימוי נתן דטנר. בתיאטרון הספרייה: "גוף להשכיר", "הלילה ה-12" – בתפקיד סר טובי, "גן הדובדבנים" – בתפקיד לופכין והמחזמר "משחקי הפיג'מה". בתיאטרון הקאמרי שיחק ב"עיר הנפט" שכתב וביים הלל מיטלפונקט. בתיאטרון הקיבוץ: "אמא קוראז'" בבימוי עדנה שביט והמחזמר "סיפור הפרפרים". גת שיחק ב "פחדים פרטיים במקומות ציבוריים" בתיאטרון תמונע. בצוותא ת"א שיחק ב"הסיכוי האחרון" של ארתור מילר, "פרק ב'" של ניל סיימון, "דיבורים מהרוכסן" עם אלברט אילוז ודובי גל התשובה הגברית ל"מונולוגים מהואגינה". בתיאטרון הזהב מיסודו של נחום שליט שיחק ב"רק תגיד אני אוהב אותך" ו"אהבה זה לא הכל". בטלוויזיה השתתף בתפקידים שונים בסדרות הבאות: "שמש", "בנות בראון", "הסודות של כנרת", "האישה באפור", "הלב של עמליה", "מעורב ירושלמי", "הנפילים", "מסודרים", "רמזור", "צומת מילר", במערכונים של איתי שגב, וכן בדרמות "חשבון סגור", "סיפור מקומי" ו"המסיבה של בארי". כמו כן השתתף בפרסומות. בקולנוע הופיע בסרטים הבאים: "הכלה הסורית", ב-ב-72 לא הייתה מלחמה, "הר הזיתים", "ערב עם פוני", "מיקה", "עץ לימון" ו-A HOUSE DIVIDED (סרט הוליוודי). כמו כן עסק בדיבובים וקרינות במסגרת פרסומות ובסרטים, ביניהם "אלפא ואומגה", "רנגו", "בית ספר למפלצות", "בית ספר למפלצות: מסיבת השנה", "ראצ'ט וקלאנק" ו"צעצוע של סיפור 4". מדיה וקבצים בנושא דידי גת בוויקישיתוף אתר האינטרנט הרשמי של דידי גת בארכיון האינטרנט דידי גת, ברשת החברתית פייסבוק דידי גת, במיזם "אישים" לתיעוד היצירה הישראלית דידי גת, במסד הנתונים הקולנועיים IMDb (באנגלית) ארנון לפיד, דידי גת ממעגן מיכאל מככב במחזמר "בילי אליוט", באתר mynet‏ קיבוץ, 21 ביוני 2016 הבוגרים שלנו, באתר www.beit-zvi.com הארץ, האגם המוזהב, באתר הארץ, 1 בפברואר 2003 elad, דידי גת, באתר ספר הקולנוע הישראלי, ‏0001-11-30 מיקה, באתר www.cinemaproject.org.il
עונת 2005 בליגת העל הרוסית בכדורגל

עונת 2005 בליגת העל הרוסית הייתה העונה השלישית של הפרמייר-ליג הרוסי במתכונתו החדשה והעונה ה-14, מאז 1991. העונה שוחקה מ-12 במרץ ועד ה-19 בנובמבר 2005. צסק"א מוסקבה זכתה באליפות הליגה הרוסית. ספרטק מוסקבה חזרה לשלוש הגדולות לאחר 2 עונות שחונות וסיימה במקום השלישי בטבלת הליגה. משחק הסופר קאפ הרוסי 2005 הפגיש בין אלופת רוסיה 2004 צסק"א מוסקבה ומחזיקת הגביע הרוסי בכדורגל 2004/2005 ספרטק מוסקבה. המשחק נערך ב-6 במרץ 2003 בRZD ארנה, שאז נקרא אצטדיון לוקומוטיב. הטורניר סימן את פתיחת עונת 2005 וזכתה בו צסק"א מוסקבה לאחר שגברה על טרק גרוזני בתוצאה 0:1. מק' - מיקום; מש' - משחקים; נצ' - ניצחונות; הפ' - הפסדים; ש"ז -שערי זכות; ש"ח - שערי חובה; ה"ש - הפרש שערים; נק' - נקודות      ניצחון בייתי      שוויון      ניצחון חוץ הניצחון הביתי הגדול ביותר צסק"א - קריליה סובייטוב 0:5 (10/04/2005) ניצחון החוץ הגדול ביותר טורפדו - זניט 4:0 (18/09/2005) טרק - רובין 5:1 (25/09/2005) במהלך העונה שוחקו 240 משחקים 170 מהם הסתיימו בניצחון אחת קבוצות, 115 מהם בניצחון ביתי, 56 ניצחונות חוץ. 69 משחקים הסתיימו בשוויון, מתוכם 34 ללא הבקעת שערים. במהלך העונה כולה הובקעו 593 שערים, ממוצע של 2.25 למשחק. מקור: אתר ליגת העל הרוסית בכדורגל. בסך הכל צפו בכל העונה במשחקים — 2,881,674 איש (בממוצע 12,007 איש למשחק). מקור: RFPL.org התפוסה מתייחסת לאצטדיון לוז'ניקי התפוסה מתייחסת לאצטדיון המרכזי בפיאטיגורסק התפוסה מתייחסת לתפוסה באצטדיון לוז'ניקי התפוסה מתייחסת לתפוסה בדינמו במוסקבה
יחסי איחוד האמירויות הערביות – סין

יחסי איחוד האמירויות הערביות–סין (בערבית: العلاقات الصينية الإماراتية, בסינית: 中国－阿联酋关系) הם היחסים הדיפלומטיים בין איחוד האמירויות הערביות ובין הרפובליקה העממית של סין. היחסים בין המדינות כוננו ב-1984. לאיחוד האמירויות הערביות יש שגרירות בבייג'ינג וקונסוליה כללית בהונג קונג ושאנגחאי, ולסין יש שגרירות באבו דאבי וקונסוליה כללית בדובאי. היחסים בין המדינות נבנו על מסחר. ב-2007 היקף הסחר בין סין לאיחוד האמירויות הערביות עמד על למעלה מ-19.4 מיליארד דולר אמריקני. ישנן כ-2000 חברות סיניות הפועלות באיחוד האמירויות הערביות ומספר רב של סינים שמעורבים בענף הבנייה באיחוד האמירויות הערביות. בנוסף, איחוד האמירויות הערביות היא שותפת הסחר השנייה בגודלה של סין במפרץ פרסי ושותפת הסחר הגדולה ביותר בקניית מוצרים סיניים במפרץ הפרסי. באפריל 2019, חתם שליט דובאי על 3.4 מיליארד דולר בעסקאות השקעה בין איחוד האמירויות לבין סין, והסחר השנתי בין הצדדים צפוי לגדול ל־106 מיליארד דולר עד 2022. הקהילה הסינית באמירויות מונה יותר מ־18 אלף איש הנמצאים במפרץ. איחוד האמירויות מעבר להיותו שותף הסחר, משמש ערוץ מרכזי להעברת מוצרים לשווקים במזרח התיכון ובאפריקה. האינטרס הכלכלי של מדינות המפרץ, כך נראה, גובר על דאגתן לאוכלוסייה המוסלמית בסין. בין השנים: 2016-2019, עלו עדויות חדשות להידוק השליטה המתמשכת על האוכלוסייה המוסלמית בסין. על פי ממצאים של ה־BBC ועיתון ה"גרדיאן", מה שהחל ב־2016 כהרס מסגדים באזור שין־ג'יאנג שבמערב המדינה, המשיך לגל מעצרים ונקיטת יד נוקשה כלפי תושבים מוסלמים. באופן חריג, מגמות אלה לא משפיעות על יחסי סין ומדינות המפרץ. והבריתות האסטרטגיות קרובות מאי פעם, והיחסים רק ממשיכים להתחמם; יחסי החוץ של סין שגרירות סין באיחוד האמירויות הערביות באתר EmbassyPages.com שגרירות איחוד האמירויות הערביות בסין באתר EmbassyPages.com UAE-China trade exceeds $19 bn נירית אופיר, סין, אסלאם ומדינות המפרץ, באתר ישראל היום, ‏יוני 26, 2019
סטיב ראסל

האם התכוונתם ל... סטיב ראסל (מדען מחשב) – מדען מחשב אמריקאי, מפתח משחק המחשב החלוצי Spacewar! סטיב ראסל (פוליטיקאי) – פוליטיקאי אמריקאי, חבר המפלגה הרפובליקנית, המכהן כנציג המחוז החמישי של אוקלהומה בבית הנבחרים של ארצות הברית
סילבס

סילבס (Silves) הוא שם משפחה שככל הנראה מתחקה אחר שמה של עיר נמל בפורטוגל או שפירושו ״כסף״ (מהמילה "סילבה" בפורטוגזית). האם התכוונתם ל... סילבס, פורטוגל (אנ') – עיר נמל בדרומה של המדינה. דיאגו דה סילבס (Diogo de Silves) – פורטוגלי בן המאה ה-15 מגלה האיים האזוריים חיים סילבס – מאמן כדורגל ישראלי
אלון ארד

אלון ארד (נולד ב-27 באפריל 1987) הוא משורר, עורך ספרות ואיש חינוך ישראלי. ארד נולד בחולון, גדל והתחנך בה, ולמד בתיכון "פנחס אילון" בעיר. באוגוסט 2005 התגייס לחיל התותחנים ושירת כמפקד צוות וכסמל מחלקה. לאחר שחרורו החל לעבוד בתפקידים שונים בעמותת "אחריי! – נוער מוביל שינוי". בשנת 2014 סיים תעודת הוראה ותואר ראשון בחינוך ולימודי מדינת ישראל, עבר להתגורר בתל אביב ומאז עובד כמחנך ומורה לספרות ואזרחות בתיכון וכעורך ספרות. במהלך התואר השני בספרות עברית, אשר סיים ב-2020 באוניברסיטת בן-גוריון בנגב, החל להתמקד בכתיבת שירה. בשנת 2017 ראה אור רומן הביכורים שלו "אקורדים פתוחים" בהוצאת "גוונים". ספר זה עוסק במסע של מוזיקאי בינוני ברחובות אירופה. ארד בעצמו ניגן בגיטרת בס בשתי להקות: 'שמעטס' ו'הקנאים'. בינואר 2022 התפרסמו שירים ראשונים פרי עטו של ארד בעיתון הארץ. כשבועיים לאחר מכן ראה אור ספר שירה ראשון שלו, "יתרון הביתיות", בהוצאת "קתרזיס" ובעריכת יואב גלבוע. הספר עוסק בהיבטים שונים של מושג "הבית", במרחב העירוני, במתח שבין המקומי לגלובלי בישראל ואף במערכת החינוך. המשורר רוני סומק בהיותו איש חינוך מזדהה עם השירים של ארד. המשורר ומבקר השירה אילן ברקוביץ' הגדיר ספר זה כאחד מספרי השירה המשובחים ביותר של השנה. מאז שנת 2023 עורך ארד את מגזין השירה "שורות", אשר הציב לעצמו כמטרות "להביא קהלים חדשים בדת השירה" ולהיות "חלון ראווה נאה המציג מגוון של שירים שאנו מאמינים שראויים לייצג את השירה הישראלית העכשווית". אקורדים פתוחים, גוונים (2017) יתרון הביתיות, קתרזיס (2022) אתר האינטרנט הרשמי של אלון ארד אלון ארד, ברשת החברתית פייסבוק אלון ארד, ברשת החברתית אקס (טוויטר) אלון ארד, ברשת החברתית אינסטגרם רשימת הפרסומים של אלון ארד, בקטלוג הספרייה הלאומית גואל פינטו, "מה יש לו לאדם" מאת אלון ארד - גם כן תרבות, באתר omny.fm, ‏28 בפברואר 2022 אילן ברקוביץ', על "מצור" מאת אלון ארד. יקום תרבות, 7 באפריל 2022 אלון ארד, שירים | לִפְעָמִים, יְהוּדִי עוֹלֶה עַל רַכֶּבֶת בְּאֵירוֹפָּה, באתר הארץ, 18 במאי 2022 אתר "שורות - מגזין שירה ישראלית" אלון ארד, שירים | מוֹרֶה מוּבָס יוֹשֵׁב, יוֹדֵעַ, באתר הארץ, 31 בינואר 2022 אילן ברקוביץ', שירים | עוֹרְךָ מַסֵּכָה, באתר הארץ, 16 במרץ 2022 אלון ארד, שירים | לִפְעָמִים, יְהוּדִי עוֹלֶה עַל רַכֶּבֶת בְּאֵירוֹפָּה, באתר הארץ, 18 במאי 2022 שירים חדשים מאת יורם ניסינוביץ, דיתי רונן ואלון ארד, באתר "הַמּוּסָךְ - מוסף לספרות" של הספרייה הלאומית, ‏3 באוגוסט 2022 שירים חדשים מאת רמי סערי, אלון ארד ואבישי דדון־רווה, באתר "המוסך (כתב עת)", 7 באוגוסט 2024 אלון ארד, מוֹרֶה מוּבָס יוֹשֵׁב, יוֹדֵעַ, באתר הארץ, ‏31 בינואר, 2022 שמעון פרנס - העונג השביעי, באתר glz.co.il אילן ברקוביץ', חמשת ספרי שירת הביכורים המומלצים לשבוע הספר העברי תשפ”ב, באתר יקום תרבות, ‏17 ביוני, 2022 עורכי שורות, הצהרת כוונות, שורות - מגזין שירה ישראלית גיליון 01, 2023, עמ' 12-13